text: Tricktyv anholdt efter mislykket forsøg
  17 november 2017 kl. 20.35
  En tricktyv er anholdt, efter at han flere gange har snydt sig til pengesedler i forbindelse med en veksling. 
  De sidste par dage har Syd-og Sønderjyllands Politiet advaret om en tricktyv, som har været på spil i Esbjerg og Varde. Fredag var han igen på spil – denne gang i Haderslev og Ribe.
  I Ribe lykkedes det dog ikke, og her fik politiet anholdt den 58-årige mand fra Kroatien.
  - I Ribe forsøgte han sig i en Matas-forretning. Det lykkedes dog ikke, da de her var advaret om, at en tricktyv var på spil. De kunne give et rigtig godt signalement, hvilket resulterede i, at vi senere kunne anholde manden, siger vagtchef Erik Lindholdt fra Syd-og Sønderjyllands Politi til TV SYD.
  Han kommer ind og køber for et mindre beløb og betaler med en 500-kronerseddel og beder derefter om at få vekslet. Efterfølgende har han skabt så meget forvirring, at han ender med at komme derfra med en ekstra 500-kronerseddel.
  - Han erkender at stå bag tricktyverierne i Esbjerg, Varde, Haderslev og Ribe, men vi mistænker ham for at have adskillige flere forhold på samvittigheden, siger vagtchef Erik Lindholdt.   
  Den 58-årig mand fremstilles formentlig i grundlovsforhør i morgen.
  Politiet opfordrer til, at hvis man har oplevet noget lignende, at man rettet henvendelse til politiet på 1-1-4.
  